Erik Fosnes Hansen

**Erik Fosnes Hansen** (født 1965) er en norsk forfatter. Han debuterte som 20-åring med *Falketårnet* i 1985, og fikk gjennombruddet med *[[Salme ved reisens slutt]]* i 1990. Fosnes Hansen har totalt utgitt fem romaner, og har blitt oversatt til 36 språk.

## Liv og verk

Fosnes Hansen vokste opp på Grorud i Oslo og gikk på Rudolf Steinerskolen i Oslo. I 1985 debuterte han, 20 år gammel, med romanen *Falketårnet*, som fikk gode kritikker og ble oversatt til flere språk.

Han fikk sitt gjennombrudd hos det store publikum, og er kanskje mest kjent for, sin andre roman, *[[Salme ved reisens slutt]]* (1990), som handler om (de fiktive) livsløpene til musikerne som seilte med «Titanic», og som skal ha spilt underholdningsmusikk og salmer mens skipet sank. Denne boken ble en stor kritiker- og salgssuksess i et utall land, og er oversatt til over 30 språk. Sammen med Peter Høegs og Jostein Gaarders bøker, utgjorde denne romanen den tredje del av den markante begynnelsen på den nordiske renessanse i det internasjonale litterære liv på 90-tallet.

Åtte år senere (1998) kom *Beretninger om beskyttelse*, del 1, som i norsk og europeisk presse igjen utløste superlativer blant kritikerne. I likhet med *Salme ved reisens slutt* ble den nominert til International IMPAC Dublin Literary Award, og dessuten shortlistet til EUs store litteraturpris, Aristeion-prisen. På bokens smussomslag ble oppfølgeren lovet allerede året etter. Den lot imidlertid vente på seg. I et intervju med NRK i forbindelse med lanseringen av *Løvekvinnen* i oktober 2006, sa Fosnes Hansen at han hadde store deler av oppfølgeren klar, men at han ikke hadde maktet å fullføre selve skriveprosessen fordi løftet om en del to hadde virket hemmende. Han utelukket imidlertid ikke at han i fremtiden ville skrive et bind 2.

*Løvekvinnen*, som handler om en jente med et meget stigmatiserende utseende, utkom på norsk i 2006 til begeistring blant de fleste anmelderne. Ikke minst ble forfatteren rost for sin psykologiske innsikt. Den er oversatt til en lang rekke språk. I januar 2011 utkom den på fransk på forlaget Gallimard, og fikk god omtale i aviser som Le Figaro og Le Monde.

Fosnes Hansen var i mange år litteraturanmelder og artikkelskribent i Aftenposten, og er aktiv som spaltist og essayist i aviser og magasiner i inn- og utland. På oppdrag skrev han portrettboken *Underveis*, om prinsesse Märtha Louise i 2002. Fra høsten 2010 er Fosnes Hansen sammen med André Blomberg-Nygård restaurantanmelder i VG. De to anmelderne har gjort seg bemerket ved å imøtekomme bransjens mangeårige ønske om anmeldelser under fullt navn, og ved å knesette en mer definert sjangerforståelse, slik at ikke utelukkende restauranter i det øvre kulinariske faglige sjikt skal kunne få gode bedømmelser og terningkast. I denne forbindelse vakte Fosnes Hansens anmeldelse av den gjenåpnede restaurant Bagatelle en viss oppsikt, idet han ga restauranten en treer på terningen.  

*Falketårnet* dannet grunnlag for libretto til komponisten Gisle Kverndokks første opera.

Fosnes Hansen har lest inn tre av sine egne romaner, «Løvekvinnen», «Salme ved reisens slutt» og «Falketårnet» som lydbøker for Cappelen Damm. Hans debutbok *Falketårnet* utkom høsten 2009 i Den norske Bokklubbens «Mestermøte»-serie, illustrert av Håkon Gullvåg.

Fosnes Hansen og Finn Kalvik spilte inn og utga musikkalbumet *[[Neste stasjon Grorud]]* sammen på daWorks i 2010, et musikalsk og tekstlig erindringsverk om oppvekst i felles drabantbymiljø og jernbanemiljø på Grorud gjennom to generasjoner, fra 1950-tallet og frem til 1980-tallet. For tekstene til albumet vant han Spellemannprisen 2010 i klassen tekstforfatter. Albumet ble dessuten nominert i klassen viser. 

## Bibliografi

## Diskografi
;Album

* ''Neste stasjon Grorud'' (2010), med Finn Kalvik
;Singler

* *Inne i jula* (2009), med Finn Kalvik
* *Ellinor Nordby* (2010), med Finn Kalvik
* *Badedammen* (2010), med Finn Kalvik
;Deltar på

* Morten Harket: *[[Poetenes Evangelium]]* (1993)
* Finn Kalvik: *Velkommen &ndash; farvel* (2005)
* Finn Kalvik: *[[Klassisk Kalvik II]]* (2005)
* Finn Kalvik: *[[Komplett klassisk Kalvik]]* (2007)
* Finn Kalvik: *[[Sommersangeren]]* (2012)
* DaWorks: *[[Norsk jul &ndash; 18 julestemninger fra norske artister]]* (2012)
* ESS Engros: *[[Julen for store og små &ndash; Norske juleklassikere for hele familien]]* (2012)
* DaWorks: *[[Norsk julemusikk]]* (2012)
* Finn Kalvik: *[[50 favoritter]]* (2013)
* DaWorks: *[[Julegleder &ndash; 24 julesanger med norske artister]]* (2013)
* DaWorks: *[[Weihnachten in Norwegen]]* (2013)
* DaWorks: *[[Jul i Norge &ndash; 40 norske juleinnspillinger]]* (2015)
* DaWorks: *[[Julenatt &ndash; 25 julesanger med norske artister]]* (2015)
* DaWorks: *[[A Christmas Kiss with You]]* (2015)
* DaWorks: *[[Juleverksted &ndash; 50 norske julesanger]]* (2015)
* DaWorks: *[[Julefavoritter &ndash; 40 norske juleinnspillinger]]* (2015)
* DaWorks: *[[Julestemninger &ndash; 50 norske julesanger]]* (2015)
* DaWorks: *[[Christmas in Norway]]* (2015)
* DaWorks: *[[Norsk førjulsmusikk]]* (2015)
* DaWorks: *[[Merry Christmas and Happy New Year]]* (2015)
* DaWorks: *[[Julesanger (2015-album)|Julesanger]]* (2015)
* DaWorks: *[[God jul & godt nytt år! &ndash; 25 jule- og nyttårssanger]]* (2015)
* DaWorks: *[[Stjernenatt &ndash; Norsk julemusikk]]* (2015)
* DaWorks: *[[Julekveld &ndash; Kjente og kjære julesanger med norske artister]]* (2015)
* DaWorks: *[[I'll Be Home For Christmas (album)|I'll Be Home For Christmas]]* (2015)
* DaWorks: *[[Den store norske julemusikklista]]* (2015)
* DaWorks: *[[Julekos (2015-album)|Julekos]]* (2015)
* DaWorks: *[[Romjulsdrømmer &ndash; 30 norske julesanger]]* (2015)
* DaWorks: *[[Jul, endelig jul! &ndash; 50 norske julesanger]]* (2015)
* Henning Kraggerud: *[[Between the Seasons]]* (2017)
* DaWorks: *[[Nå tennes tusen julelys &ndash; Norsk julemusikk]]* (2017)
* DaWorks: *[[Inne i jula &ndash; Den ekstra store norske julemusikklista]]* (2017)
* DaWorks: *[[Som julekvelden på kjerringa &ndash; Norsk julemusikk]]* (2017)
* DaWorks: *[[Julen er her! &ndash; Norges fineste julemusikk]]* (2017)

## Referanser


## Eksterne lenker
* 
* 
*  Erik Fosnes Hansen i Cappelen Damm Forlag
*  Erik Fosnes Hansen i NRK Forfatter
* 
*  Digitaliserte bøker av Erik Fosnes Hansen i Nasjonalbiblioteket.
*  Plateanmeldelse: Finn Kalvik & Erik Fosnes Hansen - «Neste stasjon Grorud» hos VG.